Daniel Larsson

Daniel Larsson (født 25. januar 1987) er en svensk fotballspiller som spiller for den greske klubben Aris Thessaloniki.

Daniel Larssons yngre bror, Sam Larsson, er også fotballspiller, og spiller i SC Heerenveen.

Karriere

BK Häcken 
Larsson startet sin profesjonelle karriere i BK Häcken. Larsson ble lagt merke til av større klubber mens han fortsatt spilte i Superettan, og i 2009 forlot han klubben til fordel for Malmö FF. I sin siste sesong for BK Häcken, hvor Larsson scoret tolv mål, rykket klubben opp til Allsvenskan.

Malmö FF 
I Malmö FF ble Larsson i 2009-sesongen klubbens mestscorende i ligaen med elleve mål. I løpet av 2010-sesongen etablerte Larsson seg som en nøkkelspiller for klubben, og bidro til klubbens seriemesterskap det året, ved å score ti mål, samt stå for ti målgivende pasninger. 2012-sesongen ble Larssons svakeste sesong for Malmö FF, med bare fire scoringer på 30 kamper.

Real Valladolid 
Den 7. november 2012 ble det kjent at Larsson ville gå gratis til Real Valladolid, etter at kontrakten med Malmo FF hadde utløpt.

Landslaget 
Larsson spilte første landslagskamp for Sverige mot Oman, i det som var en serie treningskamper for Sverige. Den 17. mai 2010 var Larsson igjen i landslagstroppen.

Referanser

Eksterne lenker 
 
 «Daniel Larsson» , profil på Real Valladolids hjemmeside 

Svenske fotballspillere
Fotballspillere for BK Häcken
Fotballspillere for Malmö FF
Fotballspillere for Real Valladolid
Personer fra Göteborg